Diari Oficial de la Generalitat Valenciana


Sumari del DOGV 6884, del 18-10-2012 (2012/9581)

ORDE JUS/2122/2012, de 25 de setembre, per la qual es publica la relació definitiva d'aprovats del Cos de Gestió Processal i Administrativa, sistema general d'accés lliure, convocat per l'Orde JUS/2370/2011, de 21 de juliol.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6884

Data del DOGV
:   18-10-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/9581


Data del document
:   18-10-2012

Organisme emissor
:   Ministeri de Justícia

Tipus de document
:   Ordre

ORDE JUS/2122/2012, de 25 de setembre, per la qual es publica la relació definitiva d'aprovats del Cos de Gestió Processal i Administrativa, sistema general d'accés lliure, convocat per l'Orde JUS/2370/2011, de 21 de juliol. [2012/9581]
Una vegada finalitzada la fase d'oposició de les proves selectives per a l'ingrés, pel sistema general d'accés lliure, en el Cos de Gestió Processal i Administrativa, convocades per mitjà de l'Orde JUS/2370/2011, de 21 de juliol (BOE de 5 de setembre), i rebuda del Tribunal Qualificador la relació d'aspirants que les han superades, este Ministeri, de conformitat amb les disposicions de la base quinzena de l'Orde JUS/1294/2010, de 5 de maig (BOE del 19) i la base 7.7 de l'Orde JUS/2370/2011, de 21 de juliol (BOE de 5 de setembre), ha acordat:
Primer
Fer pública la relació d'aspirants que han superat les proves selectives, que figura en l'annex II d'esta orde.
Segon
En el termini de vint dies naturals, comptadors des de l'endemà de la publicació d'esta orde en el Boletín Oficial del Estado, els aspirants que figuren en l'annex II presentaran en el Registre General d'este Ministeri (plaça de Jacinto Benavente, núm. 3, codi postal 28096, Madrid) la documentació següent:
a) Declaració jurada de no trobar-se comprés en causa d'incompatibilitat ni estar inhabilitat per a l'exercici de funcions públiques, en via disciplinària o judicial, ni haver sigut separat per mitjà de procediment disciplinari de cap dels cossos al servici de qualsevol de les administracions públiques, llevat que haja sigut rehabilitat (annex I).
b) Certificat mèdic acreditatiu de no patir malaltia ni defecte físic que impossibilite per a l'exercici de les funcions pròpies del Cos de Gestió Processal i Administrativa, expedit pel facultatiu de medicina general de la Seguretat Social que corresponga a l'interessat.
Els aspirants que tinguen la condició de discapacitats amb grau igual o superior al 33% hauran de presentar un certificat dels òrgans competents o, si és el cas, de la comunitat autònoma corresponent, que acredite tal condició i la seua compatibilitat funcional per a exercir les tasques pròpies del Cos de Gestió Processal i Administrativa, llevat que l'haja presentat ja amb la sol·licitud de participació.
c) El certificat de penals serà aportat d'ofici per la Secretaria d'Estat de Justícia, d'acord amb el que preveu l'article 35.f de la Llei de Règim Jurídic de les Administracions Públiques i del Procediment Administratiu Comú.
A més, tots els qui no van prestar consentiment a l'Administració per a l'accés a les seues dades personals en les bases de dades d'identificació personal i titulacions han de presentar la documentació següent:
- Nacionalitat: dos fotocòpies del document nacional d'identitat.
- Titulació: fotocòpia compulsada del títol de diplomat universitari, enginyer tècnic, arquitecte tècnic o grau o equivalent; en el cas de titulacions obtingudes a l'estranger cal posseir la credencial que n'acredite l'homologació o convalidació. Este requisit no serà aplicable als aspirants que hagen obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret comunitari (Directiva 89/48/CC/EE).
Els aspirants que tinguen la condició de funcionaris públics estaran exempts de justificar les condicions i els requisits ja demostrats per a obtindre el seu nomenament anterior, i hauran de presentar un certificat del ministeri o l'organisme de què depenguen pel qual s'acredite la seua condició i els requisits per a ser nomenats funcionaris del Cos de Gestió Processal i Administrativa de l'Administració de Justícia.
Els qui no presenten dins del termini fixat, i excepte causa de força major, la documentació, o quan de l'examen de la documentació es deduïsca que no tenen algun dels requisits exigits en la base sèptima de les bases comunes i base 4 de l'orde de convocatòria que regixen este procés selectiu, no podran ser nomenats funcionaris en pràctiques i quedaran anul·lades les seues actuacions sense perjuí de la responsabilitat en què hagen pogut incórrer per falsedat en la sol·licitud inicial.
Tercer
Els aspirants presentaran la documentació anterior amb un escrit en què figuraran cognoms i nom, número de document nacional d'identitat, cos a què accedixen, àmbit territorial, número d'orde obtingut i telèfon de contacte, a fi d'agilitzar la identificació en la revisió de documents.
Quart
Contra esta orde es pot interposar un recurs potestatiu de reposició davant d'este departament en el termini d'un mes, o contenciós administratiu davant dels Jutjats Centrals Contenciosos Administratius, en el termini de dos mesos. El termini, en els dos casos, es comptarà a partir de l'endemà de la publicació en el Boletín Oficial del Estado.
Madrid, 25 de setembre de 2012.- El director general de Relacions amb l'Administració de Justícia, p. d. (O JUS/3770/2008, de 2 de desembre): Ricardo G. Conde Díez.
ANNEX I
(Nom i cognoms) ..., amb domicili a ..., d ... anys d'edat, amb document nacional d'identitat número ..., declara sota jurament o promesa, a l'efecte de ser nomenat funcionari del Cos de Gestió Processal i Administrativa, que no ha sigut separat del servici de cap de les administracions públiques i que no es troba inhabilitat per a l'exercici de funcions públiques, ni comprés en cap de les causes d'incapacitat i incompatibilitat establides en les disposicions orgàniques.
..., ... d ... de 2012
El declarant,